દિલ્હીઃ જસ્ટિસ રંજન ગોગોઈ સુપ્રીમ કોર્ટના આગામી મુખ્ય ન્યાયાધીશ બનશે. હાલના મુખ્ય ન્યાયાધીશ દીપક મિશ્રા તેમના નામની ભલામણ કરી છે. નિયમ મુજબ, સૌથી વરિષ્ઠ જજ મુખ્ય ન્યાયાધીશ હોય છે. મુખ્ય ન્યાયાધીશના રૂપમાં જસ્ટિસ રંજન ગોગોઈ ત્રીજી ઓક્ટોબરે શપથ લેશે. સુપ્રીમ કોર્ટના મુખ્ય ન્યાયાધીશ તરીકે જસ્ટિસ ગોગોઈનો કાર્યકાળ એક વર્ષ, એક મહિનો અને 14 દિવસ રહેશે. તેઓ 17 નવેમ્બર 2019ના રોજ નિવૃત્ત થશે.